text:
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 20.9.2019
 COM(2019) 424 final
 ΠΑΡΑΡΤΗΜΑ
 της
 Πρότασης ΑΠΟΦΑΣΗΣ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής κανόνων καταγωγής που συστάθηκε με τη συμφωνία για τους κανόνες καταγωγής (ΠΟΕ-GATT 1994), η οποία προσαρτήθηκε στην τελική πράξη που υπογράφηκε στο Μαρακές στις 15 Απριλίου 1994
 Ενίσχυση της διαφάνειας των μη προτιμησιακων κανόνων καταγωγής
 _______________
 Τα μέλη του Παγκόσμιου Οργανισμού Εμπορίου,
 Επιθυμώντας να διασφαλίσουν ότι οι κανόνες καταγωγής δεν επιφέρουν από μόνοι τους περιορισμούς, στρεβλώσεις ή διακοπές στο διεθνές εμπόριο·
 Επιθυμώντας να διασφαλίσουν ότι οι κανόνες καταγωγής συντάσσονται και εφαρμόζονται με αντικειμενικό, διαφανή, ευπρόβλεπτο, συνεπή και ουδέτερο τρόπο·
 Αναγνωρίζοντας ότι η θέσπιση και η εφαρμογή σαφών και ευπρόβλεπτων κανόνων καταγωγής διευκολύνουν τη ροή του διεθνούς εμπορίου·
 Αναγνωρίζοντας ότι είναι σκόπιμο να εξασφαλιστεί η διαφάνεια των νόμων, των κανονισμών και των πρακτικών, όσον αφορά τους κανόνες καταγωγής·
 Επιθυμώντας να συμπληρώσουν τις υποχρεώσεις κοινοποίησης που προβλέπονται στο άρθρο 5 της συμφωνίας για τους κανόνες καταγωγής·
 Επιβεβαιώνοντας ότι η ενίσχυση της διαφάνειας των νόμων, των κανονισμών και των πρακτικών όσον αφορά τους κανόνες καταγωγής συμβάλλει στον περιορισμό του κόστους συμμόρφωσης των οικονομικών φορέων που επιθυμούν την ενσωμάτωση παγκόσμιων αλυσίδων αξίας, ιδίως των πολύ μικρών, μικρών και μεσαίων επιχειρήσεων·
 Αποφασίζουμε, όσον αφορά τους κανόνες καταγωγής, τα εξής:
 1.Είναι επιθυμητή η διατήρηση και η προώθηση υψηλού επιπέδου διαφάνειας και αμοιβαίας κατανόησης σχετικά με τους υφιστάμενους κανόνες καταγωγής και τις σχετικές απαιτήσεις τεκμηρίωσης που εφαρμόζονται από τα μέλη του ΠΟΕ. Ως κανόνες καταγωγής νοούνται οι κανόνες που εμπίπτουν στο πεδίο εφαρμογής του άρθρου 1 της συμφωνίας για τους κανόνες καταγωγής.
 2.Προκειμένου να ενισχυθεί η διαφάνεια και να προωθηθεί η καλύτερη κατανόηση των κανόνων καταγωγής, τα μέλη κοινοποιούν στη Γραμματεία του ΠΟΕ, σύμφωνα με το παράρτημα 1 της παρούσας απόφασης, τους κανόνες καταγωγής που χρησιμοποιούν κατά την εφαρμογή της μεταχείρισης του μάλλον ευνοουμένου κράτους βάσει των άρθρων I, II, III, XI και XIII της GATT του 1994.
 3.Τα μέλη ενθαρρύνονται να συμπληρώνουν το υπόδειγμα κοινοποίησης του παραρτήματος 1 όταν κοινοποιούν στη Γραμματεία του ΠΟΕ τυχόν άλλους κανόνες καταγωγής που χρησιμοποιούν για την εφαρμογή άλλων μη προτιμησιακών πράξεων εμπορικής πολιτικής, όπως προβλέπεται στο άρθρο 1.2 της συμφωνίας για τους κανόνες καταγωγής.
 4.Επιπλέον, τα μέλη περιγράφουν, σύμφωνα με το παράρτημα 2, τις πρακτικές τους όσον αφορά την πιστοποίηση της καταγωγής και άλλες υποχρεωτικές έγγραφες αποδείξεις καταγωγής για μη προτιμησιακούς σκοπούς που έχουν κοινοποιηθεί σύμφωνα με το παράρτημα 1
 1
 . Τα μέλη που αναφέρουν ότι δεν εφαρμόζουν κανόνες καταγωγής σύμφωνα με το παράρτημα 1 συμπληρώνουν, ωστόσο, το παράρτημα 2.
 5.Οι κοινοποιήσεις σύμφωνα με τις παραγράφους 2 και 4 της παρούσας απόφασης υποβάλλονται το αργότερο ένα έτος μετά την έκδοση της παρούσας απόφασης.
 6.Οι πληροφορίες που κοινοποιούνται σύμφωνα με την παρούσα απόφαση δημοσιοποιούνται από τη Γραμματεία του ΠΟΕ.
 7.Κάθε μέλος, στο πλαίσιο των πόρων που διαθέτει, εγκαθιδρύει ή διατηρεί ένα ή περισσότερα κέντρα πληροφόρησης τα οποία απαντούν σε εύλογα ερωτήματα που υποβάλλονται από τις κυβερνήσεις, τους συναλλασσόμενους και άλλα ενδιαφερόμενα μέρη σχετικά με θέματα που αφορούν τους κανόνες καταγωγής και τις σχετικές απαιτήσεις τεκμηρίωσης και παρέχουν τα απαιτούμενα έντυπα και έγγραφα
 2
 . Τα μέλη κοινοποιούν τα στοιχεία επικοινωνίας των αντίστοιχων κέντρων πληροφόρησης στη Γραμματεία του ΠΟΕ, σύμφωνα με το παράρτημα 1. Οι λιγότερο ανεπτυγμένες χώρες μέλη κοινοποιούν τις πληροφορίες αυτές στη Γραμματεία του ΠΟΕ εντός προθεσμίας δύο ετών.
 8.Τα μέλη επιδιώκουν την υποβολή νομικών παραπομπών, δικτυακών τόπων, επεξηγηματικών εγγράφων ή άλλων εγγράφων σε επίσημη γλώσσα του ΠΟΕ.
 9.Τα μέλη που θεσπίζουν ουσιαστικές αλλαγές στους κανόνες καταγωγής και τις σχετικές απαιτήσεις τεκμηρίωσης που έχουν κοινοποιηθεί σύμφωνα με την παρούσα απόφαση, κοινοποιούν αμέσως τις αλλαγές αυτές στη Γραμματεία του ΠΟΕ, σύμφωνα με την παρούσα απόφαση.
 10.Η επιτροπή κανόνων καταγωγής εξετάζει τους υφιστάμενους κανόνες καταγωγής και τις σχετικές απαιτήσεις τεκμηρίωσης βάσει των πληροφοριών που κοινοποιούνται σύμφωνα με την παρούσα απόφαση, με σκοπό να εντοπίσει πρακτικές διευκόλυνσης του εμπορίου και να προωθήσει τη διεθνή διάδοσή τους.
 11.Η συνδρομή της Γραμματείας του ΠΟΕ θα πρέπει να παρέχεται κατόπιν αιτήματος, με σκοπό τη στήριξη των αναπτυσσόμενων και των λιγότερο ανεπτυγμένων χωρών μελών κατά την εφαρμογή των διατάξεων της παρούσας απόφασης.
 12.Ουδεμία διάταξη της παρούσας απόφασης δεν θεωρείται ότι επηρεάζει τα δικαιώματα και τις υποχρεώσεις των μελών που περιλαμβάνονται στο άρθρο 5 της συμφωνίας για τους κανόνες καταγωγής ή στο άρθρο 1 της συμφωνίας για τη διευκόλυνση του εμπορίου.
 13.Η παρούσα απόφαση, ιδίως οι παράγραφοι 2 και 3, επανεξετάζεται τρία έτη μετά την έκδοσή της και, ακολούθως, εφόσον απαιτείται, με σκοπό την περαιτέρω ενίσχυση της διαφάνειας των μη προτιμησιακών κανόνων καταγωγής, ανάλογα με την περίπτωση.
 ΠΑΡΑΡΤΗΜΑ 1
 ΥΠΟΔΕΙΓΜΑ ΚΟΙΝΟΠΟΙΗΣΗΣ ΓΙΑ ΜΗ ΠΡΟΤΙΜΗΣΙΑΚΟΥΣ ΚΑΝΟΝΕΣ ΚΑΤΑΓΩΓΗΣ
 Το παράρτημα 1 μπορεί να αναπαραχθεί όσες φορές θεωρεί απαραίτητο το εκάστοτε μέλος.
 I.
 ΒΑΣΙΚΕΣ ΠΛΗΡΟΦΟΡΙΕΣ
 1)
 Κοινοποιούν μέλος
 2)
 Κέντρο πληροφόρησης
 (Αναφέρετε, ει δυνατόν, τα ακόλουθα στοιχεία επικοινωνίας: όνομα, τηλ., ηλεκτρονική διεύθυνση, δικτυακό τόπο)
 3)
 Ισχύουν μη προτιμησιακοί κανόνες καταγωγής;
 □
 Ναι
 □
 Όχι*
 * Εάν η απάντησή σας είναι «Όχι», δεν χρειάζεται να συμπληρώσετε τα επόμενα ερωτήματα του παρόντος παραρτήματος
 4)
 Αναφέρετε σε ποιες πράξεις εμπορικής πολιτικής περιέχονται οι εν λόγω μη προτιμησιακοί κανόνες καταγωγής (βλ. άρθρο 1 παράγραφος 2 της συμφωνίας για τους κανόνες καταγωγής)
 5)
 Ημερομηνία έναρξης ισχύος ή τυχόν ουσιαστικής τροποποίησης:
 6)
 Ημερομηνία λήξης, κατά περίπτωση:
 7)
 Κυβερνητικές ή μη κυβερνητικές αρχές αρμόδιες για θέματα διοίκησης:
 8)
 Διαδικτυακός σύνδεσμος προς τη νομοθεσία και τυχόν άλλα επεξηγηματικά έγγραφα, κατά περίπτωση:
 9)
 Παρατηρήσεις, εάν υπάρχουν
 II.
 ΕΦΑΡΜΟΓΗ ΜΗ ΠΡΟΤΙΜΗΣΙΑΚΩΝ ΚΑΝΟΝΩΝ ΚΑΤΑΓΩΓΗΣ
 10)
 Εφαρμόζονται μη προτιμησιακοί κανόνες καταγωγής στις εισαγωγές;
 □
 Ναι
 □
 Όχι
 11)
 Εφαρμόζονται μη προτιμησιακοί κανόνες καταγωγής στις εξαγωγές;
 □
 Ναι
 □
 Όχι
 12)
 Κανόνας de minimis για την εφαρμογή μη προτιμησιακών κανόνων καταγωγής
 □
 Ναι
 □
 Όχι
 Εάν απαντήσατε ναι, διευκρινίστε το όριο de minimis και παραθέστε τις σχετικές νομικές παραπομπές για τις ερωτήσεις 10 έως 12.
 ΙΙΙ.
 ΚΡΙΤΗΡΙΑ ΓΙΑ ΤΟΝ ΠΡΟΣΔΙΟΡΙΣΜΟ ΤΗΣ ΟΥΣΙΑΣΤΙΚΗΣ ΜΕΤΑΠΟΙΗΣΗΣ ΜΕ ΣΚΟΠΟ ΤΗΝ ΕΚΤΙΜΗΣΗ ΤΗΣ ΚΑΤΑΓΩΓΗΣ ΤΟΥ ΕΜΠΟΡΕΥΜΑΤΟΣ
 13)
 Γενικά κριτήρια, εάν ισχύουν για όλα τα προϊόντα:
 14)
 Ειδικοί κανόνες καταγωγής ανά προϊόν, κατά περίπτωση:
 15)
 Ορισμός μη καταγόμενων υλών και καταγόμενων υλών, εάν υπάρχει:
 16)
 Κατάλογος των ελάχιστων εργασιών οι οποίες δεν προσδίδουν την καταγωγή, εάν υπάρχει:
 17)
 Υπόλοιποι κανόνες, εάν υπάρχουν:
 18)
 Λοιπές πληροφορίες τις οποίες το μέλος θεωρεί απαραίτητες (παραθέστε διαδικτυακό σύνδεσμο, κατά περίπτωση)
 IV.
 ΕΚ ΤΩΝ ΠΡΟΤΕΡΩΝ ΑΠΟΦΑΣΕΙΣ
 Εκδίδονται εκ των προτέρων αποφάσεις σχετικά με την καταγωγή ενός εμπορεύματος
 3
 ;
 □
 Ναι
 □
 Όχι
 Αρχή αρμόδια για την έκδοση των εκ των προτέρων αποφάσεων (σχετικά με την καταγωγή)
 Οδηγίες για την αίτηση έκδοσης εκ των προτέρων απόφασης
 Διαδικτυακός σύνδεσμος προς τη νομοθεσία και άλλες σχετικές νομικές παραπομπές:
 ΠΑΡΑΡΤΗΜΑ 2
 ΥΠΟΔΕΙΓΜΑ ΚΟΙΝΟΠΟΙΗΣΗΣ ΓΙΑ ΤΙΣ ΑΠΑΙΤΗΣΕΙΣ ΤΕΚΜΗΡΙΩΣΗΣ ΣΧΕΤΙΚΑ ΜΕ
 ΤΟΥΣ ΜΗ ΠΡΟΤΙΜΗΣΙΑΚΟΥΣ ΚΑΝΟΝΕΣ ΚΑΤΑΓΩΓΗΣ
 1)
 Υποχρεωτικές απαιτήσεις για πιστοποιητικό και/ή κάθε άλλη υποχρεωτική έγγραφη απόδειξη καταγωγής για τις εισαγωγές
 □
 Ναι
 □
 Όχι**
 2)
 Υποχρεωτικές απαιτήσεις για πιστοποιητικό και/ή κάθε άλλη υποχρεωτική έγγραφη απόδειξη καταγωγής για τις εξαγωγές
 □
 Ναι
 □
 Όχι**
 3)
 Υπάρχει τυποποιημένος ή προκαθορισμένος μορφότυπος και/ή περιεχόμενο πιστοποιητικού και/ή κάθε άλλης υποχρεωτικής έγγραφης απόδειξης καταγωγής;
 Εάν ναι, επισυνάψτε αντίγραφο ή υποβάλετε τα σχετικά στοιχεία στο προσάρτημα του παρόντος παραρτήματος
  Ναι
 
 Όχι
 ** Εάν η απάντηση στα ερωτήματα 1 και 2 είναι «Όχι», δεν χρειάζεται να συμπληρωθούν τα επόμενα ερωτήματα του παρόντος παραρτήματος
 4)
 Εάν απαιτείται πιστοποιητικό (ή άλλες υποχρεωτικές έγγραφες αποδείξεις καταγωγής) μόνο σε συγκεκριμένες περιστάσεις, περιγράψτε τις περιπτώσεις στις οποίες απαιτούνται και τον αντίστοιχο μορφότυπο (προκαθορισμένο έντυπο ή άλλο).
 5)
 Εάν οι υποχρεωτικές απαιτήσεις για πιστοποιητικό και/ή κάθε άλλη υποχρεωτική έγγραφη απόδειξη καταγωγής περιορίζονται σε ορισμένα προϊόντα, διευκρινίστε ποια κεφάλαια του ΕΣ αφορούν και τον αντίστοιχο μορφότυπο (προκαθορισμένο έντυπο ή άλλο).
 6)
 Εξαιρέσεις από τις υποχρεωτικές απαιτήσεις υποβολής πιστοποιητικού και/ή κάθε άλλης υποχρεωτικής έγγραφης απόδειξης καταγωγής (π.χ. αποστολές χαμηλής αξίας, ταχυδρομικές αποστολές, ...)
 7)
 Κυβερνητικές ή μη κυβερνητικές αρχές που έχουν οριστεί για την έκδοση πιστοποιητικού και/ή άλλης υποχρεωτικής έγγραφης απόδειξης καταγωγής, εφόσον υπάρχουν
 8)
 Υποβάλετε τις σχετικές νομικές παραπομπές που ισχύουν για τα ερωτήματα 1 έως 7
 ΠΑΡΑΡΤΗΜΑ 2 - ΠΡΟΣΑΡΤΗΜΑ
 Επισυνάψετε το προβλεπόμενο έντυπο και/ή τον διαδικτυακό σύνδεσμο προς το προβλεπόμενο έντυπο ή το πιστοποιητικό καταγωγής (ή άλλη υποχρεωτική έγγραφη απόδειξη καταγωγής), κατά περίπτωση.
 __________
 (1)
 Οι ανωτέρω κανόνες ισχύουν με την επιφύλαξη άλλων πιστοποιητικών καταγωγής που μπορεί να απαιτούνται από τις αρμόδιες αρχές για σκοπούς ελέγχου.
 (2)
 Εξυπακούεται ότι το εν λόγω κέντρο πληροφόρησης μπορεί να είναι το ίδιο με εκείνο που εγκαθιδρύεται ή διατηρείται σύμφωνα με το άρθρο 1 παράγραφος 3 (Κέντρα πληροφόρησης) της συμφωνίας για τη διευκόλυνση του εμπορίου (ΣΔΕ) και τα μέλη δεν υποχρεούνται να παρέχουν περισσότερες πληροφορίες ή περισσότερα έντυπα και έγγραφα από αυτά που καλύπτει η Συμφωνία για τη διευκόλυνση του εμπορίου (ΣΔΕ).
 (3)
 Όπως ορίζεται στο άρθρο 2 στοιχείο η) της συμφωνίας για τους κανόνες καταγωγής και στο άρθρο 3 της συμφωνίας για τη διευκόλυνση του εμπορίου.
 ---documentbreak---
 ΕΥΡΩΠΑΪΚΗ ΕΠΙΤΡΟΠΗ
 Βρυξέλλες, 20.9.2019
 COM(2019) 424 final
 2019/0200(NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής κανόνων καταγωγής που συστάθηκε με τη συμφωνία για τους κανόνες καταγωγής (ΠΟΕ-GATT 1994), η οποία προσαρτήθηκε στην τελική πράξη που υπογράφηκε στο Μαρακές στις 15 Απριλίου 1994
 ΑΙΤΙΟΛΟΓΙΚΗ ΕΚΘΕΣΗ
 1.Αντικείμενο της πρότασης
 Η παρούσα πρόταση αφορά την απόφαση για τον καθορισμό της θέσης που πρέπει να ληφθεί, εξ ονόματος της Ένωσης, στο πλαίσιο της επιτροπής κανόνων καταγωγής που συστάθηκε με τη συμφωνία για τους κανόνες καταγωγής (ΠΟΕ-GATT 1994), η οποία προσαρτήθηκε στην τελική πράξη που υπογράφηκε στο Μαρακές στις 15 Απριλίου 1994, σχετικά με την προβλεπόμενη έκδοση ανακοίνωσης για την ενίσχυση της διαφάνειας των μη προτιμησιακών κανόνων καταγωγής.
 2.Πλαίσιο της πρότασης
 2.1.Συμφωνία για τους κανόνες καταγωγής
 Η συμφωνία για τους κανόνες καταγωγής (ΠΟΕ-GATT 1994), η οποία προσαρτήθηκε στην τελική πράξη που υπογράφηκε στο Μαρακές στις 15 Απριλίου 1994 («η συμφωνία»), έχει ως στόχο να διασφαλίσει ότι οι μη προτιμησιακοί κανόνες καταγωγής δεν δημιουργούν από μόνοι τους περιττά εμπόδια στο εμπόριο και αποσκοπεί στην εναρμόνιση, σε διεθνές επίπεδο, των κανόνων καταγωγής, πλην των κανόνων καταγωγής που αφορούν την παραχώρηση δασμολογικών προτιμήσεων. Μέχρις ότου ολοκληρωθεί το πρόγραμμα εναρμόνισης, τα συμβαλλόμενα μέρη πρέπει να διασφαλίζουν ότι οι κανόνες καταγωγής τους είναι διαφανείς· ότι δεν επιφέρουν περιορισμούς, στρεβλώσεις ή διακοπές του διεθνούς εμπορίου· ότι εφαρμόζονται με τρόπο συνεπή, ομοιόμορφο, αντικειμενικό και λογικό, και ότι βασίζονται σε θετικά κριτήρια. Η συμφωνία τέθηκε σε ισχύ την 1η Ιανουαρίου 1995.
 Η Ευρωπαϊκή Ένωση είναι συμβαλλόμενο μέρος της συμφωνίας
 1
 . Όλα τα κράτη μέλη της ΕΕ είναι επίσης συμβαλλόμενα μέρη της συμφωνίας.
 2.2.Επιτροπή κανόνων καταγωγής
 Η επιτροπή κανόνων καταγωγής συστάθηκε στο πλαίσιο του Παγκόσμιου Οργανισμού Εμπορίου (ΠΟΕ) και είναι ανοικτή στα μέλη του ΠΟΕ. Συνεδριάζει τουλάχιστον μία φορά ετησίως και εξετάζει την εφαρμογή και τη λειτουργία της συμφωνίας για τους κανόνες καταγωγής. Το έργο της επιτροπής έχει επικεντρωθεί κυρίως στην εναρμόνιση των μη προτιμησιακών κανόνων καταγωγής. Οι διαπραγματεύσεις δεν έχουν ολοκληρωθεί και τα μέλη του ΠΟΕ εφαρμόζουν επί του παρόντος τους εθνικούς κανόνες καταγωγής για μη προτιμησιακούς σκοπούς. Πρόσφατα, ξεκίνησαν ορισμένες εργασίες σχετικά με τους προτιμησιακούς κανόνες καταγωγής, ιδίως εκείνους που εφαρμόζονται στο πλαίσιο των εμπορικών προτιμήσεων για τις λιγότερο ανεπτυγμένες χώρες. Οι αποφάσεις στην επιτροπή λαμβάνονται συνήθως με συναίνεση.
 2.3.Η προβλεπόμενη πράξη της επιτροπής κανόνων καταγωγής
 Στις [ημερομηνία], κατά τη διάρκεια της ετήσιας συνεδρίασής της, η επιτροπή κανόνων καταγωγής πρόκειται να εκδώσει ανακοίνωση
 2
 σχετικά με την «Ενίσχυση της διαφάνειας των μη προτιμησιακών κανόνων καταγωγής» («η προβλεπόμενη πράξη»).
 Σκοπός της προβλεπόμενης πράξης είναι η ενίσχυση της διαφάνειας των νόμων, κανονισμών και πρακτικών όσον αφορά τους μη προτιμησιακούς κανόνες καταγωγής και η συμπλήρωση των υποχρεώσεων κοινοποίησης του άρθρου 5 της συμφωνίας για τους κανόνες καταγωγής.
 Το νομικό καθεστώς των πράξεων που εκδίδονται από τις επιτροπές του ΠΟΕ δεν αποτελεί αντικείμενο της συμφωνίας για την ίδρυση του Παγκόσμιου Οργανισμού Εμπορίου ούτε της συμφωνίας για τους κανόνες καταγωγής. Ο δεσμευτικός χαρακτήρας της προβλεπόμενης πράξης καθορίζεται με βάση το κείμενο της εν λόγω πράξης. Λαμβανομένου υπόψη του κειμένου της ανακοίνωσης για την ενίσχυση της διαφάνειας των μη προτιμησιακών κανόνων καταγωγής, η προβλεπόμενη πράξη θα καταστεί δεσμευτική για τα μέρη.
 3.Θέση που πρέπει να ληφθεί εξ ονόματος της Ενωσης
 Οι μη προτιμησιακοί κανόνες καταγωγής είναι οι κανόνες που εφαρμόζονται εν απουσία εμπορικών προτιμήσεων, δηλαδή όταν το εμπόριο πραγματοποιείται βάσει της αρχής του μάλλον ευνοουμένου κράτους. Επιπλέον, ορισμένα μέτρα εμπορικής πολιτικής, όπως οι ποσοστώσεις, το αντιντάμπινγκ ή η επίθεση σήματος καταγωγής, είναι δυνατόν να απαιτούν τον προσδιορισμό της καταγωγής βάσει της εφαρμογής μη προτιμησιακών κανόνων καταγωγής.
 Σύμφωνα με το άρθρο 5 της συμφωνίας για τους κανόνες καταγωγής, κάθε μέλος του ΠΟΕ κοινοποιεί στη Γραμματεία του ΠΟΕ, εντός συγκεκριμένης προθεσμίας από την ημερομηνία θέσης σε ισχύ της συμφωνίας του ΠΟΕ για το εν λόγω μέλος, τους κανόνες καταγωγής και τις δικαστικές και διοικητικές αποφάσεις γενικής εφαρμογής που αφορούν τους μη προτιμησιακούς κανόνες καταγωγής και ισχύουν στο εν λόγω μέλος την ημερομηνία αυτή. Η Ευρωπαϊκή Ένωση κοινοποίησε τις απαιτούμενες πληροφορίες στη Γραμματεία του ΠΟΕ.
 Στη συμφωνία για τους κανόνες καταγωγής, τα μέλη του ΠΟΕ συμφώνησαν να διαπραγματευθούν εναρμονισμένους μη προτιμησιακούς κανόνες καταγωγής. Ωστόσο, οι διαπραγματεύσεις αυτές δεν έχουν ολοκληρωθεί και τα μέλη του ΠΟΕ εφαρμόζουν επί του παρόντος τους εθνικούς κανόνες καταγωγής για μη προτιμησιακούς σκοπούς. Ως εκ τούτου, εφαρμόζονται διαφορετικοί μη προτιμησιακοί κανόνες καταγωγής κατά την εισαγωγή και/ή την εξαγωγή, ανάλογα με τα εκάστοτε μέλη του ΠΟΕ. Επιπλέον, δεν εφαρμόζουν όλα τα μέλη του ΠΟΕ ειδική νομοθεσία όσον αφορά τους μη προτιμησιακούς κανόνες καταγωγής. Στην Ένωση, οι κανόνες αυτοί προβλέπονται στα άρθρα 59 έως 61 του κανονισμού (ΕΕ) αριθ. 952/2013 του Ευρωπαϊκού Κοινοβουλίου και του Συμβουλίου, της 9ης Οκτωβρίου 2013, για τη θέσπιση του ενωσιακού τελωνειακού κώδικα
 3
 .
 Προκειμένου να αποφευχθεί η δημιουργία περιττών εμποδίων στο εμπόριο λόγω της ποικιλίας και της πληθώρας των μη προτιμησιακών κανόνων καταγωγής που πρέπει να εφαρμόζονται, συστάθηκε μικρή ομάδα εργασίας με εκπροσώπους από την επιτροπή κανόνων καταγωγής, ώστε να διερευνηθούν οι τρόποι βελτίωσης της διαφάνειας όσον αφορά τους μη προτιμησιακούς κανόνες καταγωγής. Η Ευρωπαϊκή Ένωση συμμετείχε στην εν λόγω μικρή ομάδα εργασίας και συνέβαλε εποικοδομητικά στην προβλεπόμενη πράξη. Οι συζητήσεις συνεχίστηκαν στις συνεδριάσεις της επιτροπής κανόνων καταγωγής τον Μάρτιο και τον Μάιο του 2019. Ο συντονισμός με τα κράτη μέλη διασφαλίστηκε μέσω των αντιπροσωπειών των κρατών μελών στον ΠΟΕ και μέσω του τμήματος καταγωγής της ομάδας τελωνειακών εμπειρογνωμόνων.
 Δεδομένου ότι η ύπαρξη σαφών και ευπρόβλεπτων κανόνων καταγωγής διευκολύνει τη ροή του διεθνούς εμπορίου, η προβλεπόμενη πράξη αποσκοπεί στην ενίσχυση της διαφάνειας των νόμων, κανονισμών και πρακτικών όσον αφορά τους μη προτιμησιακούς κανόνες καταγωγής και τη συμπλήρωση των υποχρεώσεων κοινοποίησης του άρθρου 5 της συμφωνίας για τους κανόνες καταγωγής.
 Η προβλεπόμενη πράξη ορίζει την υποχρεωτική κοινοποίηση, από κάθε μέλος του ΠΟΕ, των οικείων μη προτιμησιακών κανόνων καταγωγής που χρησιμοποιούνται για τους σκοπούς της εφαρμογής της μεταχείρισης του μάλλον ευνοουμένου κράτους βάσει των άρθρων I, II, III, XI και XIII της GATT του 1994. Προβλέπει επίσης την προαιρετική κοινοποίηση μη προτιμησιακών κανόνων καταγωγής που εφαρμόζονται για όλους τους άλλους σκοπούς που καλύπτονται από το άρθρο 1.2 της συμφωνίας για τους κανόνες καταγωγής (δασμοί αντιντάμπινγκ και αντισταθμιστικοί δασμοί βάσει του άρθρου VI της GATT του 1994, μέτρα διασφάλισης βάσει του άρθρου ΧΙΧ της GATT του 1994, απαιτήσεις επίθεσης σήματος καταγωγής βάσει του άρθρου IX της GATT 1994, ποσοτικοί περιορισμοί ή δασμολογικές ποσοστώσεις, κανόνες καταγωγής που εφαρμόζονται για τις δημόσιες συμβάσεις και τις εμπορικές στατιστικές). Επιπλέον, η προβλεπόμενη πράξη περιλαμβάνει υποχρέωση κοινοποίησης από τα μέλη του ΠΟΕ τυχόν πιστοποιητικών μη προτιμησιακής καταγωγής, τα οποία είναι υποχρεωτικά κατά την εκτέλεση συναλλαγών εισαγωγής ή εξαγωγής. Οι κοινοποιήσεις πρέπει να πραγματοποιούνται με τη χρήση υποδειγμάτων που προσαρτώνται στην προβλεπόμενη πράξη.
 Η προβλεπόμενη πράξη δημιουργεί υποχρεώσεις κοινοποίησης πέραν εκείνων που αναφέρονται στο άρθρο 5 της συμφωνίας για τους κανόνες καταγωγής.
 Ως εκ τούτου, απαιτείται ο καθορισμός της θέσης που πρέπει να ληφθεί εξ ονόματος της Ένωσης στην επιτροπή κανόνων καταγωγής.
 4.Νομική βάση
 4.1.Διαδικαστική νομική βάση
 4.1.1.Αρχές
 Το άρθρο 218 παράγραφος 9 της Συνθήκης για τη λειτουργία της Ευρωπαϊκής Ένωσης (ΣΛΕΕ) προβλέπει την έκδοση αποφάσεων για τον καθορισμό «των θέσεων που θα πρέπει να ληφθούν, εξ ονόματος της Ένωσης, σε όργανο που συνιστάται από δεδομένη συμφωνία, όταν το εν λόγω όργανο καλείται να θεσπίσει πράξεις που παράγουν έννομα αποτελέσματα, με εξαίρεση τις πράξεις που συμπληρώνουν ή τροποποιούν το θεσμικό πλαίσιο της συμφωνίας.»
 Η έννοια των «πράξεων που παράγουν έννομα αποτελέσματα» περιλαμβάνει πράξεις που παράγουν έννομα αποτελέσματα δυνάμει των κανόνων του διεθνούς δικαίου που διέπουν το εν λόγω όργανο. Περιλαμβάνει επίσης πράξεις που δεν έχουν δεσμευτική ισχύ βάσει του διεθνούς δικαίου, αλλά «επηρεάζουν με καθοριστικό τρόπο το περιεχόμενο των ρυθμίσεων που θεσπίζει ο νομοθέτης της Ένωσης»
 4
 .
 4.1.2.Εφαρμογή στην παρούσα περίπτωση
 Η επιτροπή κανόνων καταγωγής είναι όργανο που έχει συσταθεί με συμφωνία, συγκεκριμένα με τη συμφωνία για τους κανόνες καταγωγής (ΠΟΕ-GATT 1994).
 Η πράξη την οποία καλείται να εκδώσει η επιτροπή κανόνων καταγωγής συνιστά πράξη που παράγει έννομα αποτελέσματα. Το νομικό καθεστώς των πράξεων που εκδίδονται από την επιτροπή κανόνων καταγωγής δεν αποτελεί αντικείμενο της συμφωνίας για την ίδρυση του Παγκόσμιου Οργανισμού Εμπορίου ούτε της συμφωνίας για τους κανόνες καταγωγής. Ο δεσμευτικός χαρακτήρας της προβλεπόμενης πράξης καθορίζεται, επομένως, με βάση το κείμενο της εν λόγω πράξης. Λαμβανομένου υπόψη του κειμένου της ανακοίνωσης για την ενίσχυση της διαφάνειας των μη προτιμησιακών κανόνων καταγωγής, η προβλεπόμενη πράξη πρέπει να θεωρηθεί ότι παράγει έννομα αποτελέσματα.
 Η προβλεπόμενη πράξη δεν συμπληρώνει ούτε τροποποιεί το θεσμικό πλαίσιο της συμφωνίας.
 Συνεπώς, η διαδικαστική νομική βάση για την προτεινόμενη απόφαση είναι το άρθρο 218 παράγραφος 9 της ΣΛΕΕ.
 4.2.Ουσιαστική νομική βάση
 4.2.1.Αρχές
 Η ουσιαστική νομική βάση για την έκδοση απόφασης βάσει του άρθρου 218 παράγραφος 9 της ΣΛΕΕ εξαρτάται πρωτίστως από τον σκοπό και το περιεχόμενο της προβλεπόμενης πράξης σε σχέση με την οποία λαμβάνεται θέση εξ ονόματος της Ένωσης. Εάν η προβλεπόμενη πράξη επιδιώκει διττό σκοπό ή έχει δύο συνιστώσες και εάν ένας από τους σκοπούς ή μία από τις συνιστώσες μπορεί να χαρακτηριστεί κύριος/-α, ενώ ο/η άλλος/-η έχει απλώς παρεπόμενο χαρακτήρα, η απόφαση δυνάμει του άρθρου 218 παράγραφος 9 της ΣΛΕΕ πρέπει να στηρίζεται σε μία και μόνη ουσιαστική νομική βάση, ήτοι εκείνη που επιβάλλει ο κύριος ή πρωτεύων σκοπός ή συνιστώσα.
 4.2.2.Εφαρμογή στην παρούσα περίπτωση
 Ο κύριος στόχος και το περιεχόμενο της προβλεπόμενης πράξης αφορούν την κοινή εμπορική πολιτική.
 Ως εκ τούτου, η ουσιαστική νομική βάση της προτεινόμενης απόφασης είναι το άρθρο 207 της ΣΛΕΕ.
 4.3.Συμπέρασμα
 Η νομική βάση της προτεινόμενης απόφασης θα πρέπει να είναι το άρθρο 207 της ΣΛΕΕ, σε συνδυασμό με το άρθρο 218 παράγραφος 9 της ΣΛΕΕ.
 5.Δημοσίευση της προβλεπόμενης πράξης
 Άνευ αντικειμένου.
 2019/0200 (NLE)
 Πρόταση
 ΑΠΟΦΑΣΗ ΤΟΥ ΣΥΜΒΟΥΛΙΟΥ
 σχετικά με τη θέση που πρέπει να ληφθεί εξ ονόματος της Ευρωπαϊκής Ένωσης στο πλαίσιο της επιτροπής κανόνων καταγωγής που συστάθηκε με τη συμφωνία για τους κανόνες καταγωγής (ΠΟΕ-GATT 1994), η οποία προσαρτήθηκε στην τελική πράξη που υπογράφηκε στο Μαρακές στις 15 Απριλίου 1994
 ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
 Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 207 παράγραφος 3 και παράγραφος 4 πρώτο εδάφιο σε συνδυασμό με το άρθρο 218 παράγραφος 9,
 Έχοντας υπόψη την πρόταση της Ευρωπαϊκής Επιτροπής,
 Εκτιμώντας τα ακόλουθα:
 (1)Η συμφωνία για τους κανόνες καταγωγής (ΠΟΕ-GATT 1994), η οποία προσαρτήθηκε στην τελική πράξη που υπογράφηκε στο Μαρακές στις 15 Απριλίου 1994 («η συμφωνία») συνήφθη από την Ένωση με την απόφαση 94/800/ΕΚ του Συμβουλίου
 5
 και τέθηκε σε ισχύ την 1η Ιανουαρίου 1995.
 (2)Με το άρθρο 4 της συμφωνίας συστήνεται η επιτροπή κανόνων καταγωγής.
 (3)Η επιτροπή κανόνων καταγωγής, κατά τη διάρκεια της [...] συνόδου/συνεδρίασής της στις [ημερομηνία], πρόκειται να εκδώσει ανακοίνωση με τίτλο «Ενίσχυση της διαφάνειας στους μη προτιμησιακούς κανόνες καταγωγής».
 (4)Είναι σκόπιμο να καθοριστεί η θέση που πρέπει να ληφθεί εξ ονόματος της Ένωσης στο πλαίσιο της επιτροπής κανόνων καταγωγής, καθώς η ανακοίνωση θα είναι δεσμευτική για την Ένωση.
 (5)Η προτεινόμενη θέση που πρέπει να ληφθεί εξ ονόματος της Ένωσης αποσκοπεί στην ενίσχυση της διαφάνειας των νόμων, κανονισμών και πρακτικών όσον αφορά τους μη προτιμησιακούς κανόνες καταγωγής, μέσω κανόνων για την υποχρεωτική ή προαιρετική κοινοποίηση από τα μέλη του ΠΟΕ των μη προτιμησιακών κανόνων καταγωγής τους, με τη χρήση τυποποιημένων υποδειγμάτων. Το γεγονός αυτό θα έχει ως αποτέλεσμα σαφέστερους και πιο προβλέψιμους κανόνες καταγωγής και θα διευκολύνει τη ροή του διεθνούς εμπορίου,
 ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
 Άρθρο 1
 Η θέση που πρέπει να ληφθεί εξ ονόματος της Ένωσης κατά την συνεδρίαση της επιτροπής κανόνων καταγωγής βασίζεται στο σχέδιο πράξης της επιτροπής κανόνων καταγωγής το οποίο επισυνάπτεται στην παρούσα απόφαση.
 Οι εκπρόσωποι της Ένωσης μπορούν να συμφωνήσουν για ήσσονος σημασίας συντακτικές αλλαγές στο σχέδιο πράξης υπό το φως των εξελίξεων κατά τις προσεχείς συνεδριάσεις της επιτροπής κανόνων καταγωγής, σε διαβούλευση με τα κράτη μέλη, ή κατά τη διάρκεια επιτόπιων συνεδριάσεων συντονισμού, χωρίς περαιτέρω απόφαση του Συμβουλίου.
 Άρθρο 2
 Η παρούσα απόφαση απευθύνεται στην Επιτροπή.
 Βρυξέλλες,
 Για το Συμβούλιο
 Ο Πρόεδρος
 (1)
 Απόφαση 94/800/ΕΚ του Συμβουλίου, της 22ας Δεκεμβρίου 1994, σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθ’ όσον αφορά τα θέματα που εμπίπτουν στις αρμοδιότητές της, (ΕΕ L 336 της 23.12.1994, σ. 1).
 (2)
 Ανακοίνωση της Αυστραλίας· της Βραζιλίας· του Χονγκ Κονγκ· της Ιαπωνίας ·της Δημοκρατίας της Κορέας· της Νέας Ζηλανδίας· της Νορβηγίας· των Φιλιππίνων· της Ρωσικής Ομοσπονδίας ·της Σινγκαπούρης· της Ελβετίας· του χωριστού τελωνειακού εδάφους Ταϊβάν, Πενγκού, Κινμέν και Ματσού· και των Ηνωμένων Πολιτειών.
 (3)
 ΕΕ L 269 της 10.10.2013, σ. 1.
 (4)
 Απόφαση του Δικαστηρίου της 7ης Οκτωβρίου 2014, Γερμανία κατά Συμβουλίου, C-399/12, ECLI:EU:C:2014:2258, σκέψεις 61 έως 64.
 (5)
 Απόφαση 94/800/ΕΚ του Συμβουλίου της 22ας Δεκεμβρίου 1994 σχετικά με την εξ ονόματος της Ευρωπαϊκής Κοινότητας σύναψη των συμφωνιών που απέρρευσαν από τις πολυμερείς διαπραγματεύσεις του Γύρου της Ουρουγουάης (1986-1994), καθ’ όσον αφορά τα θέματα που εμπίπτουν στις αρμοδιότητές της (ΕΕ L 336 της 23.12.1994, σ. 1).


type: caselaw

jurisdiction: EU

text:
 9.4.2011
 SK
 Úradný vestník Európskej únie
 C 113/14
 Uznesenie predsedu Všeobecného súdu zo 17. februára 2011 — Comunidad Autónoma de Galicia/Komisia
 (Vec T-520/10 R)
 (Konanie o nariadení predbežného opatrenia - Štátna pomoc - Náhrada dodatočných nákladov na výrobu niektorých elektrární vyplývajúca z povinnosti verejnej služby vyrábať elektrickú energiu z domáceho uhlia a zavedenie ‚mechanizmu prednostného odosielania‘ v ich prospech - Rozhodnutie nevzniesť námietky - Návrh na odklad výkonu - Fumus boni juris - Neexistencia naliehavosti - Zváženie záujmov)
 2011/C 113/28
 Jazyk konania: španielčina
 Účastníci konania
 Žalobca: Comunidad Autónoma de Galicia (Santiago de Compostela, Španielsko) (v zastúpení: S. Martínez Lage, H. Brokelmann a A. Rincón García Loygorri, advokáti)
 Žalovaná: Európska komisia (v zastúpení: É. Gippini Fournier a C. Urraca Caviedes, splnomocnení zástupcovia)
 Predmet veci
 Návrh predbežných opatrení smerujúcich v podstate k nariadeniu odkladu výkonu rozhodnutia Komisie K(2010) 4499 z 29. septembra 2010 týkajúceho sa štátnej pomoci N 178/2010 oznámenej Španielskym kráľovstvom formou kompenzácie verejnej služby spojenej s mechanizmom prednostného odosielania v prospech elektrární, ktoré využívajú domáce uhlie
 Výrok
 1.
 Pripúšťa sa vstup Hidroeléctrica del Cantábrico, SA a Federación Nacional de Empresarios de Minas de Carbón ako vedľajších účastníkov do konania na podporu návrhov Európskej komisie.
 2.
 Kópia všetkých podaní bude oznámená prostredníctvom tajomníka vedľajším účastníkom konania uvedeným v bode 1 tohto výroku.
 3.
 Návrhu na nariadenie predbežného opatrenia sa zamieta.
 4.
 O trovách konania sa rozhodne neskôr.